钦定古今图书集成/明伦汇编/皇极典/第243卷 > 易经 > 《咸卦》
## 钦定古今图书集成/明伦汇编/皇极典/第243卷 > 易经 > 《咸卦》

《彖》曰：“天地感而万物化生，圣人感人心而天下和平。”
观其所感，而天地万物之情可见矣。

〈大全〉中溪张氏曰：“天地之感也以气，圣人之感人也以心。天地交感而万物有化生之理，圣人感人心而天下有和平之治。寂然不动，性也；感而遂通，情也。于其所感而观之，而天地万物之情可得而见矣。情者，感而动者也。”

《象》曰：山上有泽，“咸。”君子以虚受人。

〈程传〉君子观“山泽通气”之象，而虚其中以受于人。夫人中虚则能受，实则不能入矣。

久于其道，而天下化成。”观其所𢘆，而天地万物之情
可见矣。

〈程传〉圣人以常久之道，行之有常，而天下化之，以成美俗。“观其所𢘆”，谓观日月之久照，四时之久成。圣人之道所以能常久之理，观此则天地万物之情理可见矣。天地常久之道，天下常久之理，非知道者，孰能识之！